Manastir Svete Melanije

Manastir Svete Melanije Rimljanke je srpski pravoslavni manastir u Zrenjaninu, eparhija banatska. Historija Manastir je osnovao episkop banatski dr Georgije Letić 1935. godine u severoistočnom delu Zrenjanina na mestu starog manastira Drenovca i posvetio ga Svetoj Melaniji. Manastir je podignut u vizantijskom stilu, novi konak iz 1990. podignut je u moravskom stilu. Manastirsku crkvu je projektovao novosadski arhitekta Đorđe Tabaković 1935. godine. Rekostrukcija i dogradnja izvršena je 1986. godine pod rukovodstvom arhitekte Predraga Ristića. Ikonostas i freske radio je slikar iz Vršca Svetislav Vuković 1937. godine. Bio je to prvi ženski manastir u Eparhiji banatskoj. Prva upraviteljica manastira bila je monahinja Petronija rođena Savić, rođena sestra naučnika lekara dr Vase Savića (1893-1939). Prva igumanija hadži Petronija Spakovski je pre monašenja bila zrenjaninska pesnikinja i učiteljica. Sahranjena je u manastirskoj kripti, kao i roditelji episkopa Georgija Letića i njegova sestra Olga. U sklopu manastira nalazi se i kapela Svete Petke koju je 2004. osveštao episkop banatski Nikanor. U manastiru nalazi se čudotvorni izvor koji je jedno vreme bio presušio. Vanjske veze Manastir Svete Melanije Rimljanke Arhivirano 2012-01-14 na Wayback Machine-u Manastir Svete Melanije (manastiri.rs) Arhivirano 2011-03-04 na Wayback Machine-u Čudo u manastiru Svete Melanije Rimljanke Arhivirano 2016-03-04 na Wayback Machine-u